ข้อพับแขนมีตุ่มคันสีแดง ขนาดตุ่ม 1 มิลลิเมตร จำนวน 7ตุ่ม มีน้ำหนองตรงกลาง ประมาณ 1 สัปดาห์ตุ่มคันและหนองเริ่มแห้งแล้ว หลังจากนั้นมีตุ่มน้ำใสๆเม็ดเล็กๆหลายตุ่มขึ้นติดๆกัน มีอาการคันและปวดเล็กน้อย ไม่ทราบว่าเป็นโรคอะไรครับ ปัจจุบันทา betagram cream เช้าและก่อนนอน ขอบครับ
สวัสดีค่ะ ตุ่มสีแดงที่ข้อพับแขนจำนวนหลายตุ่ม มีหนองดังกล่าวมานั้น อาจจะเกิดจากผื่นจากภูมิแพ้ผิวหนังที่มีการติดเชื้อแบคทีเรียร่วมไปด้วย ซึ่งมักเกิดจากการไปเกา จนทำให้เกิดรอยแผลเปิดที่ผิวหนัง สาเหตุอื่นๆเช่น รูขุมขนอักเสบ การติดเชื้อแบคทีเรียที่ผิวหนังโดยตรงทำให้เกิดฝีหนอง งูสวัด หรือเป็นจากตุ่มจากการถูกแมลงเเช่นก้นกระดกกัดซึ่งทำให้มีการอักเสบและมีตุ่มหนองได้เช่นกันดังนั้นเป็นไปได้ว่าจะเป็นการอักเสบหรือติดเชื้อของผิวหนังที่รุนแรง หากมีหลายตุ่มดังกล่าวมา ร่วมกับมีหนอง และเจ็บเยอะ ควรไปพบแพทย์เพื่อตรวจเพิ่มเติมและรับยาฆ่าเชื้ออย่างเหมาะสมต่อไปเบื้องต้นใช้น้ำเปล่าสะอาดล้างภายนอก ไม่ไปแกะเกาบริเวณที่เป็น ยาที่ทาอยู่เป็นยาสเตียรอยด์ผสมกับยาฆ่าเชื้อ สามารถใช้ทาบางๆดูก่อนและสังเกตอาการ ถ้าตุ่มไม่ยุบ ดูไม่ตอบสนองต่อยา ควรไปพบแพทย์ค่ะ